På grunn av sitt politiske virke på venstre fløy var Hjellum en av dem som kom i søkelyset til Politiets Overvåkningstjeneste. Overvåkningen startet i 1969 og vedvarte frem til 1991. POT opparbeidet etter hvert en svært omfattende mappe på hele 155 dokumenter. Hjellum ble ikke selv telefonovervåket og mye av materialet som ble samlet er ifølge Innsynsutvalget overskuddsinformasjon fra avlytting av andre. POT manglet hjemmel for overvåkningen i 13 av de 23 årene Hjellum ble overvåket. I 2002 ble han derfor tilkjent erstatning på 60 000 kr. av Innsynsutvalget – for den delen av overvåkningen som var ulovlig.